তাঁর এ সাধারণ জীবন যাপনই বলে দেয় তিনি নিজের জন্য কখনো ভাবতেন না। তাঁর সকল ভাবনাই ছিল দেশের মানুষকে নিয়ে তিনি মানুষকে যেমন বিশ্বাস করতেন তেমনি প্রাণ দিয়ে ভালও বাসতেন। বঙ্গবন্ধুর মানুষকে ভালবাসার হাজারো কাহিনীর মধ্যে একটি কাহিনীই বলে দেয় দেশের সাধারণ মানুষের প্রতি তাঁর অকৃত্তিম ভালবাসার কথা। তিনি যখন স্বাধীন বাংলাদেশের প্রেসিডেন্ট, তখন তাঁর ৩২ নম্বরের বাড়িটি দেখার অনেকের মধ্যেই কৌতুহল ছিল। আর ৩২ নম্বরের বঙ্গবন্ধুর বাড়িটির দরজাও সাধারণ মানুষের জন্য ছিল সবসময় খোলা। কিন্তু কেউ সাহস করে বাড়িতে না ঢুকে উঁকিঝুঁকি মারলেই বঙ্গবন্ধু ঢেকে নিতেন সেই আগন্তুককে। পাশে বসিয়ে, মাথায় হাত বুলিয়ে জানতে চাইতেন তাদের অভাব অভিযোগের কথা। সেই আগতন্তুককে চা না দিয়ে পারলেও নিদেনপক্ষে মুড়ি দিয়ে আপ্যান করতেন, আপ্যায়ন করতেন নিজ হাতেই। বঙ্গবন্ধু শেষ মুজিবুর রহমানের চরিত্রে মানবিকতার সকল গুণাবলীই নিহীত ছিল। তাই অনেক ঐতিহাসিক বঙ্গবন্ধুর সংগ্রামী জীবনকে জোসেফ স্টালিন, সানইয়াত সেন, কঙ্গোর লৌহমানব লুবুম্ব, কিউবার ফিদেল ক্যাস্ট্রো, দক্ষিণ আফ্রিকার নেলসন ম্যান্ডেলা, ভিয়েতনামের হো চি মিন, আলজেরিয়ার বেনবেল্লা ও কেনিয়ার জোমো কেনিয়াত্তার সাথে তুলনা করেছেন। তিনি যেমন ছিলন বাঙালি জাতির স্বপ্নদ্রষ্ট্রা, বাঙালি জাতিরাষ্ট্রের প্রতিষ্ঠাতা তেমনি ছিলেন বিশ্বের শান্তিকামী মানুষের চেতনার মূর্ত প্রতীক। আর চিরদিনের শোষিত-বঞ্চিত বাঙালিদের ছিলেন মুকুটবিহীন সম্রাট। বঙ্গবন্ধু চরিত্রের অন্যতম বৈশিষ্ট্য ছিল তিনি কখনো অন্যায়কে প্রশ্রয় দিতেন না এবং নীতির প্রশ্নে আপোষ করতেন না কখনো। এ জন্য তাঁকে বাবর বার পাকিস্তানেী শাসকদের ষড়যন্ত্রের শিকার হয়ে কারাগারে যেতে হয়েছে এবং সহ্য করতে হয়েছে সীমাহীন অত্যাচার ও নিপীড়ণ। তিনি যে তিনি ছিলেন অনন্য এক বিদ্রোহী সত্তার অধিকারী , তাঁর মতো এমন বিদ্রোহী বাঙালি এ ভূ-খন্ডে জন্মগ্রহণ করেনি আর করবে কিনা সন্দেহ।